แวะปั๊มด่วน! “เบนซิน-แก๊สโซฮอล์” ขึ้นอีก 40 สต./ลิตร เริ่มพรุ่งนี้
แวะปั๊มด่วน! OR-BCP ปรับขึ้นราคาน้ำมัน “เบนซิน-แก๊สโซฮอล์” อีก 40 สต./ลิตร ส่วน “ดีเซล” คงราคาเดิม มีผลพรุ่งนี้ (28 พ.ค.)
แวะปั๊มด่วน! OR-BCP ปรับขึ้นราคาน้ำมัน “เบนซิน-แก๊สโซฮอล์” อีก 40 สต./ลิตร มีผลพรุ่งนี้ (28 พ.ค.)
27 พ.ค. 2565

บริษัท ปตท.น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับขึ้นราคาขายปลีกกลุ่มเบนซินและแก๊สโซฮอล์ทุกชนิด 0.40 บาท/ลิตร ส่วนกลุ่มดีเซลทุกชนิดคงเดิม มีผลวันตั้งแต่วันพรุ่งนี้ (28 พ.ค.) เวลา 05.00 น. เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ น้ำมันเบนซิน ออกเทน 95 ของ PTT Station ราคาลิตรละ 51.26 บาท, แก๊สโซฮอล์ 95 ลิตรละ 43.85 บาท, แก๊สโซฮอล์ 91 ลิตรละ 43.58 บาท, E20 ลิตรละ 42.74 บาท และ E85 ลิตรละ 36.74 บาท ส่วนน้ำมันดีเซล B7, B10 และ B20 ราคาคงเดิม ลิตรละ 31.94 บาท ดีเซลพรีเมี่ยม B7 ลิตรละ 42.36 บาท
